Gandia estrena uno de los mayores murales de España gracias a la colaboración público-privada
11 desembre 2024

## Gandia estrena uno de los mayores murales de España gracias a la colaboración público-privada11 desembre 2024Última actualització: 11 desembre 2024

![](../gestion/img/a2e41c106947017e3c21b6f524f865b8a9238c30517806c876ed371803f8e1cc.jpg)  
  

L'entrada sud de Gandia compta amb un nou mural que suposa una nova mostra de col·laboració publicoprivada i que, atesa la seua envergadura, s'ha convertit en un dels més grans d'Espanya.

Tal com ha explicat la regidora de Cultura, **Balbina Sendra**, l'empresa Autis tenia intenció de celebrar amb un gran mural els 25 anys d'existència i des del departament de Cultura es va aprofitar per a treballar conjuntament de manera que el mural resultara identitari i representatiu de la nostra ciutat.

"_Gandia és capital i té molts punts simbòlics com els tinglados del port que es veuen, des de hui, reflectits al mural_", ha afirmat Sendra, que ha destacat la importància d'aquesta empresa que treballa aplicant les últimes tecnologies i processos d'automatització a la indústria. “_És una empresa que treballa a molts països i que ens representa allà on va. Per nosaltres era important aquesta col·laboració_”.

Per part seua, el Director general de Autis, **José Bohigues**, ha mostrat la seua satisfacció pel resultat del mural. “_Hem aconseguit els objectius que ens havíem plantejat com són la commemoració del nostre 25é aniversari alhora que mostrem a la ciutat què és el que fem_”. A més, ha afegit que "_la nostra activitat és internacional al 90% i nosaltres hem volgut tindre ací un gran aparador del que fem perquè som de Gandia i la comarca_".

Finalment, **Eloi Ángel** ha destacat que “_tant amb Autis com amb el departament de Cultura ha estat molt fàcil treballar_”, i ha agraït la confiança dipositada en ell i els seus companys a l'hora de treballar amb allò que ha definit com “_el mural més gran de la Comunitat Valenciana i un dels deu més grans d'Espanya_”, ja que la superfície sobre la qual s'ha actuat és de 67 metres de llargada per 12 d'alçada.